რაგნარ ფრიში
რაგნარ ანტონ კიტილ ფრიში (ნორვ. Ragnar Anton Kittil Frisch; დ. 3 მარტი, 1895, ოსლო — გ. 31 იანვარი, 1973 , იქვე) — ნორვეგიელი ეკონომისტი, ნობელის პრემიის ლაურეატი ეკონომიკის დარგში (1969). დაამთავრა ოსლოს უნივერსიტეტი, იქვე დაიცვა დისერტაცია და შემდეგ ამავე უნივერსიტეტის პროფესორი გახდა. ლექციებს კითხულობდა იელისა (1930) და სორბონის უნივერსიტეტებშიც (1933). ეკონომეტრიკული საზოგადოების პრეზიდენტი (1949). 1978 წლიდან მის პატივსაცემად ეკონომეტრიკულმა საზოგადოებამ დააწესა ფრიშის მედალი.